দ্বিতীয় বিশ্বযুদ্ধ (বই)
১৯৩৯ সালের ১ সেপ্টেম্বর হিটলারের নাজি জার্মানি উদ্ভাবিত ‘ব্লিজক্রিগ’ নামক এক অভূতপূর্ব রণকৌশলে পোল্যান্ড জয়ের মাধ্যমে দ্বিতীয় বিশ্বযুদ্ধ শুরু হয়। এরপর সারা বিশ্ব অক্ষশক্তি বনাম মিত্রবাহিনীতে দ্বিধাবিভক্ত হয়ে যায় আর ক্রমশ এ যুদ্ধ ছড়িয়ে পড়ে সারা বিশ্বে। যুদ্ধ চলতে থাকে জলে, স্থলে, সাগরে এবং সমুদ্রতলদেশেও। রোমহর্ষক আর রক্তক্ষয়ী সব যুদ্ধে ইতিহাসের পাতা ভারী হতে থাকে।
দ্বিতীয় বিশ্বযুদ্ধ
প্রথম দিনই জার্মান ঝটিকা বাহিনী পোল্যান্ডকে ছিন্নবিছিন্ন করে দিল। ফরাসি ও ব্রিটিশ বাহিনী সাহায্য করবার সুযোগ পেল না। এটি পশ্চিমের বিশ্বাসভঙ্গতা হিসেবে পরিচিত। ১৭ই সেপ্টেম্বর গোপন সমঝোতা অনুসারে সোভিয়েত বাহিনীও আক্রমণে যোগ দিল। পরদিনই পোলিশ কর্তাব্যক্তিরা দেশ ছাড়লেন। ওয়ারস পতন হলো ২৭শে সেপ্টেম্বর। শেষ সেনাদল কক্ দূর্গে যুদ্ধ করে ৬ই অক্টোবর পর্যন্ত।